El Fòrum Jove de Catarroja entra en la seua fase de priorització de projectes
07 nov. 2022

La joventut de Catarroja ha fet un pas més dins del Pla Estratègic 2030, amb a fase de priorització de projectes. El Saló de Plens ha sigut testimoni del Fòrum Jove en el qual s'han explicat i debatut les propostes que s'han votat per les persones assistents per a prioritzar les que es consideren més rellevants. Aquesta fase presencial té un complement en línia, ja que la ciutadania que no poguera assistir a aquest fòrum, podrà votar les propostes en la web www.catarroja2030.es fins al pròxim 13 de novembre

“Per a les persones que governem Catarroja és fonamental el moviment associatiu i la participació de la ciutadania, per aixó, aquesta part del Pla Estratègic vinculada a la població més jove és una eina bàsica perquè ens comenten quines són les seues inquietuds i nosaltres, des del govern, assumir aquest full de ruta”, explica Lorena Silvent, vicealcaldessa de Catarroja.

Entre els projectes destacats pels joves en aquesta dinàmica es troben, la modernització del polígon per a buscar empreses de caràcter innovador, la millora de la mobilitat en el municipi o la creació de nous espais per a la joventut, com la Casa de la Joventut que en breu obrirà les seues portes fruit d'un procés participatiu.

Després d’aquesta trobada s'obri un procés perquè les persones que no han pogut participar de manera presencial, puguen fer-ho en línia. Així fins al 13 de novembre en la web www.catarroja2030.es es podrà votar per les propostes a prioritzar. Una vegada finalitzada aquesta fase s'espera que el pla definitiu estiga enllestit per a gener de 2023.